ОТЧЕТЕН ДОКЛАД

За дейността на Народно Читалище “Иван Богоров-2012“

с. Богорово,Общ. Силистра за 2020 г.

 Уважаеми дами и господа, членове на Народно Читалище „Иван Богоров-2012“, според приетия Устав, целта на Народното читалище е да задоволява потребностите на гражданите, свързани със:

* Развитие и обогатяване на културния живот, социалната и образователна дейност в с. Богорово;
* Запазване, обогатяване и развитие на народните обичаи и традиции;
* Възпитаване и утвърждаване на националното самосъзнание;
* Осигуряване на достъп до информация;
* Привличане на младото поколение към достиженията на народния фолклор.

Като единствен културен център, Народното читалище заема важно място в живота на хората от селото.

Тази година отчетното събрание се провежда в необичайна обстановка - Корона вирус, който подпали целия свят, не подмина и нас. По тази причина го провеждаме чак сега, в този състав, а очаквахме друго, че вече ще е по-добре, но уви! Съобразени са всички изисквания за това – намален състав, отстояние и маски.

 Липсват ни събиранията, срещите с другите колективи и всички, мероприятия в читалището.По причина на създадената ситуация през изминалата година са реализирани малко на брой мероприятия и това обяснимо.

 **Местни изяви:**

* Бабин ден, с посещение на институции /Общински съвет, Срацимир, Областна управа/;
* Трифон Зарезан;
* Първи март изработка и окичване с мартеници;
* Осмомартенско тържество;
* Празнуване Деня на пенсионера на открито;
* Новогодишна украса на площада и коледна елха;

**Регионални и национални** изяви по обясними причини няма. По същите причини преустановихме и репетициите на фолклорната група.

 Новата обстановка налага и нов начин на работа – онлайн, но на всички ни липсва прекия контакт. Важното сега обаче е да запазим живота си – нашия и на другите, затова не ни остава друго освен да завърша: Пазете се и бъдете здрави.